open-index/open-wikipedia-markdown huggingface dataset:
Nationalstrooss 19

D**'Nationalstrooss 19** oder **N19** ass eng lëtzebuergesch Nationalstrooss am Kanton Dikrech. Si féiert vun der Bleesbréck op Reisduerf.

Si huet hiren Ufank beim SIDEN am Rond-Point op der Bleesbréck, wou se vun der N17 fort geet. Si leeft laanscht d'Sauer duerch Bettenduerf a Méischtref bis op Reisduerf, wou se op der Kräizung mat der  zu Enn geet.

D'N19 huet eng Gesamtlängt vun ongeféier 8,67&nbsp;km.

## Entwécklung vun der N19
Wéi se no 1843 entstanen ass, gouf d'N19 uganks als „Strooss vun Iechternach op Waasserbëlleg“ bezeechent. Se gouf etappeweis tëscht 1851 an 1858 gebaut:

# Arrêté royal grand-ducal (ARGD) vum 7. Juli 1851: Méischtref - Waasserbëlleg 
# ARGD vum 6. Juni 1854: Iechternach - Méischtref
# ARGD vum 22. September 1855: Streck vun der Aesbaach a Richtung Grondhaff
# ARGD vum 11. Juli 1856: vum Theis-Wier bis op de Grondhaff
# ARGD vum 17. Oktober 1857: Streck tëscht den Deeler 3 a 4 hei virdrun.

Den 9. Abrëll 1858 ass d'Strooss vun Iechternach op Waasserbëlleg als Staatsstrooss deklaréiert ginn; se besteet aus Deeler vu follgende Stroossen:

* Vizinalstroossen 56 vun Iechternach op Waasserbëlleg;
* Vizinalstroossen 118 vun Dikrech op Iechternach;
* Vizinalstroossen 119 vun Dikrech op d'Wallenduerfer Bréck.
Tëscht 1872 an 1874 ass d'Strooss op den Deeler tëscht dem Grondhaff an Dikrech an tëscht der Bollenduerfer Bréck an der Aesbaach méi breet gemaach ginn an am Joer 1875 gouf d'Wallenduerfer Bréck gebaut

1875/76 ass déi éischt Sauerbréck zu Wallendorf gebaut ginn, déi zënterhier op där Plaz Lëtzebuerg mat Däitschland verbënnt.

Virun 1958 hat d'N19 de Spëtznumm „Sauerstrooss“ well se laanscht dee Floss bis op d'Musel gelaf ass.

Enn vun de 1940er Joren ass déi nei Traversée duerch Bettenduerf opgaangen, déi al Strooss gouf vun do u bis 1958 als N19A bezeechent.

Am Laf vun der Zäit ass d'N19 zweemol gekierzt ginn: fir d'éischt 1958, wéi den Deel tëscht der Wallenduerfer Bréck a Waasserbëlleg bei d' geprafft gouf an eng zweet Kéier wéi d'Duerchfaart duerch Reisduerf 1995 och an d'N10 integréiert gouf, fir esou um nërdlechen Deel vun der N10 eng duerchgängeg Streck bis op Veianen ze kréien.

## Um Spaweck
Nationalstrooss 28

D**'Nationalstrooss 28** oder **N28** ass eng lëtzebuergesch Nationalstrooss, an de Kantone Lëtzebuerg a Réimech. Si féiert vu Sandweiler op Bous an ass als Verbindung tëscht dësen Uertschaften eng Alternativstreck zur N2.

## Laf
D'N28 huet hiren Ufank am Rond-point südëstlech vu Sandweiler, wou se vun der  fortgeet. Se geet laanscht de Prisong op Éiter, laanscht Pläitreng a praktesch parallel zur N2 bis op Bous, wou s'am Rond-point um Enn vum Contournement nees op der N2 erauskënnt.

D'N28 ass am Ganzen 11,4&nbsp;km laang.

## Entwécklung vun der N28
Bis 1958 war d'N28 déi Strooss, déi vun der Féitsch iwwer Allerbuer op d'belsch Grenz a Richtung Baaschtnech gefouert huet (déi haiteg N20). D'Streck Sandweiler - Éiter - Bous war deemools d'N30.

Zanter datt d'Contournemente vu Sandweiler a Bous op sinn, si se den Ufank resp. d'Enn vun der N28, och wann et am legalen Text nach net adaptéiert gouf. Et ass awer geplangt, déi entspriechend Upassungen ze maachen.

## Biller

Oetrange, 1 rue de Canach 01.jpg|Fréiere Bauerenhaff zu Éiter
Bus, Éiterstrooss-101.jpg|D'Éiter Strooss zu Bous


## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Leetstär

E **Leetstär** ass an der Astronomie e Stär dee vum Observateur ugepeilt gëtt fir d'Richtungskontroll bei Himmelsfotoen fir déi d'Teleskop resp. den Astrograph der deeglecher Dréiung vum Stärenhimmel nogefouert gëtt, fir eng punktfërmeg Foto vun de Stären ze kréien. Soubal eng vun den Achse vum Instrument och nëmmen e bësselche vun der Himmelsachs (Parallel zu der Äerdachs) ofwäicht, verzerre sech d'Stärebiller zu kuerze Stréchspueren. Wann e Leetstär uviséiert an am Bléckfeld gehale gëtt, dann erhéicht sech d'Prezisioun vun der Noféierung däitlech.

Och an der Raumfaart gi Leetstäre fir d'Ausriichte vu Sonde gebraucht resp. fir d'Kontroll vun de Gyroskopplattformen. Dacks gëtt dofir de Stär Canopus beim südlechem Himmelspol gebraucht, well deen ëmmer e grousse Wénkelofstand zu der Sonn huet.

## Kuckt och
Nationalstrooss 31

D**'Nationalstrooss 31** oder **N31** ass eng lëtzebuergesch Nationalstrooss am Kanton Esch-Uelzecht. 
Si féiert vu Beetebuerg bis op déi belsch Grenz bei Péiteng.

Se huet hiren Ufank zu Beetebuerg op der Kräizung mat der N13. Se heescht do *Route de Dudelange* a geet ënner der A13 erduerch bis op Diddeleng. Op der Kräizung mat der *Rue Gaffelt* an der *Route de Kayl* béit se no riets of a geet duerch Keel, wou se d'N33 kräizt, a geet weider bis bei de Keeler Poteau, wou se nees op d'N33 trëfft.

Vun do geet se weider bis op Esch-Uelzecht, wou se op d' trëfft, mat där se zesummen e Stéck duerch Esch geet, laanscht d'Gare, iwwer de Boulevard Prince Henri. Hei trennt se sech nees vun der N4 a geet weider iwwer de *Boulevard Charles de Gaulle* bis zum Rond-point Rämerech, wou se op d'Enn vun der A4 trëfft. Se geet weider duerch Bieles iwwer d'Eisebunn a weider duerch Uewerkuer, Déifferdeng, Nidderkuer bis op de Rond-point Biff, wou se op d'Enn vun der A13 trefft an och d' kräizt.

Vun do un ass se Deel vun der E44. Se geet weider laanscht Péiteng bis op déi belsch Grenz, wou se Uschloss un déi belsch N830 huet.

D'N31 huet eng Gesamtlängt vun zirka 30,5&nbsp;km.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Nationalstrooss 32

D**'Nationalstrooss 32** oder **N32** ass eng kleng lëtzebuergesch Nationalstrooss am Kanton Esch-Uelzecht.

Se féiert vun der Kräizung mam CR110 bei Suessem iwwer d'A13 bis op d'Kräizung mam CR174 zu Zolwer.

D'N32 huet eng Gesamtlängt vun 2,5&nbsp;km.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Nationalstrooss 33

D**'Nationalstrooss 33** oder **N33** ass eng lëtzebuergesch Nationalstrooss am Kanton Esch-Uelzecht.

Se féiert vum Rond-point mat der N31 zu Keel duerch Téiteng bis op Rëmeleng a weider bis op de Keeler Poteau, wou se nees op d'N31 trëfft.

D'N33 ass 7,1&nbsp;km laang.

## Um Spaweck
Nationalstrooss 34

D**'Nationalstrooss 34** oder **N34** ass eng lëtzebuergesch Nationalstrooss am Kanton Lëtzebuerg.

Se geet vun der Kräizung mat der N5 zu Märel, bei der Helfenter Bréck, aus a Richtung Nordweste fort. Gläich drop huet s'Uschloss un d'A6, leeft laanscht d'Eisebunn duerch d'Aktivitéitszon Bourmicht a weider tëscht der d'Industriezon vu Stroossen an der Schwämm Les Thermes erduerch bis op Bartreng, wou se sech mat der N35 an dem CR181 kräizt. Se leeft da viru laanscht de Centre d'intervention et d'entretien des autoroutes, ënnert der *Rue des Romains* erduerch a stéisst dann am Rond-point „Tossebierg“ virum Akafszenter *[[Belle Étoile]]* op d'N6.

D'N34 ass am Ganze ronn 3,3&nbsp;km laang.

## Um Spaweck
Marcel Di Domenico

De **Marcel Di Domenico**, gebuer de 17. Juni 1955 zu Déifferdeng, ass e fréiere lëtzebuergesche Foussballspiller.

Tëscht dem 7. Oktober 1973 am 15. Dezember 1982 huet de Marcel Di Domenico 38-mol fir déi lëtzebuergesch Foussballnationalekipp gespillt an dobäi 2 Goler geschoss.

Ee vu senge véier Jongen ass de Sven Di Domenico.
La Hestre

**La Hestre** ass eng belsch Uertschaft a Sektioun vun der Gemeng Manage, an der Provënz Hainaut, a Wallounien. Bis zu de belsche Gemengefusioune vun 1977 war et eng eegestänneg Gemeng.

"La Hestre" kéim vum hollännesche Wuert "Heester" wat *klenge Beemche* bedeit, a sech op Biche bezitt, déi an der Géigend heefeg waren.

Am Park vu Mariemont si schéin Exemplairen dovun ze gesinn, absënns laanscht d'Drève de Mariemont, eng Allee vu bal engem Kilometer mat Joerhonnerten alen Exemplairen.

## Um Spaweck
Charlotte

De Begrëff **Charlotte** bezeechent:

* e weibleche Virnumm: Charlotte (Virnumm),
* eng Gromperenzort: Charlotte (Gromper),
* e Biscuitsdessert: Charlotte (Dessert),
* déi gréisst Stad am US-Bundesstaat North Carolina: Charlotte (North Carolina),
* en Asteroid vun der Haaptasteroidenceinture: (543) Charlotte, 
* eng US-amerikanesch Punkgrupp: Good Charlotte.

Am bekanntsten ass zu Lëtzebuerg d'Groussherzogin Charlotte vu Lëtzebuerg, an déi no hir benannte Bauwierker:
* Groussherzogin-Charlotte-Bréck,
* Maternité Grande-Duchesse Charlotte,
sou wéi och déi sëllege Plazen a Stroossen.
Charlotte (Gromper)

**Charlotte** ass eng zanter 1981 a Frankräich zougeloosse fréi Gromper.

Et ass eng Gromper déi beim Kache fest bleift, gebrode sollt se éischter net ginn.

Et ass eng hallef-fréi Gromper déi ee gutt lagere kann, soudatt se vum Mount Juni un d'ganzt Joer iwwer ze kréien ass. Si huet eng laangoval Form, flaach Aen, eng giel Schuel an e rengt fest gielt Fleesch.

D'Charlotte ass entstanen als Kräizung vun Hansa an Danaé. Gemenkerhand bréngt se eng sëllege Knollen. A Frankräich ass et ënner de Grompere mat festem Fleesch déi Zort déi am meeschten ugebaut gëtt. 

## Um Spaweck
* Beschreiwung am offizielle franséische Gromperekatalog
Charlotte (Virnumm)

**Charlotte** ass ee weibleche Virnumm, deen als Diminutiv vum franséische Virnumm Charles ofgeleet ass.

## Ursprong a Bedeitung vum Numm
Charlotte setzt sech aus dem Numm Charles (Karl, Karel, Charel...), dee vum Alhéichdäitsche Wuert *karal* hierkënnt an "deen Dichtegen", "de Fräien", "de Mann" heescht, an dem franséischen Diminutivaffix *-otte* zesummen.

## Namensdag
D'Charlotten hunn de 17. Juli hiren Namensdag als Referenz un d'Charlotte Thouret (Charlotte vun der Operstéiung); de 4. November ass dee vum Charles (Karl Borromäus).

## Varianten an Ofkierzungen
Varianten am Lëtzebuergesche sinn: Lott(i), Lottchen, Lollo, Lolli.

An anere Sprooche gëtt et eng sëllege Varianten, sou wéi och an hiren Diminutiv- oder Affektivformen, sou z&nbsp;B.: Lotte, Lotta, Charlott, Charlot, Charlette, Charlotta, Carlotta (), Karlotta, Carlota (), Lotti, Charlie a Sarolta (ungaresch).

Charlotte gëtt et och als Prefix oder Suffix an zesummegesate Virnimm, absënns *Charlotte-Catherine* oder *Marie-Charlotte*.

## Leit mam Virnumm Charlotte

* Charlotte Bettendorf
* Charlotte Brontë
* Charlotte Cunningham
* Charlotte Engels
* Charlotte Gainsbourg
* Charlotte Moore Sitterly
* Charlotte Rampling
* Charlotte de Turckheim
* Charlotte von Kirschbaum

## Kuckt och
* d'Groussherzogin Charlotte vu Lëtzebuerg
* de Familljennumm Charlotte
* den Dessert Charlotte
* d'Gromper Charlotte

## Um Spaweck
Japanesch Kiischtebeem op der Kockelscheier

D**'[[japanesch Kiischtebeem]]** (*Prunus serrulata*) **op der [[Kockelscheier]]** an der Stad Lëtzebuerg stinn um Wues tëscht dem ëffentleche Parking an dem Wee laanscht den ënneschte vun den dräi Weieren déi der Gemeng Lëtzebuerg gehéieren.

Am Fréijoer 2012 sinn et 47 Beem.

Si goufen 1981, zesumme mat am Ganzen 200 Beem vun dëser Aart, der Stad Lëtzebuerg vum Yoshiyuki Urata geschenkt, an zwar jee 50 Beem vu jiddwerenger vu véier Varietéiten. Am Laf vun de Jore goufen eng Rëtsch vun hinnen duerch nei, jonk Kiischtebeem ersat.

Un den Don vun de Beem erënnert, op engem Bamstamm, eng bronze Plack mat engem Text op Franséisch an op Japanesch. Hei de franséischen Text:
:200 cerisiers japonais
::50 Somei Yoshino
::50 Yaebeni Shidare
::50 Ichiyo
::50 Shogetsu
:présentés (*sic*) de Monsieur Yoshiyuki Urata
:
:à la Ville de Luxembourg
:en espérant que l'amitié éternelle
:durera entre le Grand-Duché de
:Luxembourg et le Japon.
:10 mars 1981

## Literatur
* Welter, A., J. Turk & J. Trossen, 2008. *Les arbres introduits au Luxembourg. Inventaire des esssences arborescentes non indigènes de pleine terre présentes sur le territoire du Grand-Duché de Luxembourg*. – Ferrantia 53, S. 67 PDF

## Kuckt och
* Bemierkenswäert Beem zu Lëtzebuerg
* Arboretum Kierchbierg
* Botanesch Gäert zu Lëtzebuerg
* Fréiere botanesche Gaart vun der Stad Lëtzebuerg
* Haus vun der Natur op der Kockelscheier

## Biller

Fichier:Luxembourg Kockelscheuer Plaque Japanese Cherries b.jpg|D'Infoplack.
Good Charlotte

**Good Charlotte** ass eng US-amerikanesch Punkrock-, Alternativrock- a Poppunkband aus Waldorf (Maryland).

Si gouf 1996 vun den Zwillingsbridder Joel a Benji Madden gegrënnt. Den Numm geet op den Titel vun engem bekannten US-amerikanesche Kannerbuch zeréck.

## Memberen
* Joel Madden: Gesank
* Benji Madden: Gesank a Gittar
* Billy Martin: Gittar a Keyboard
* Paul Thomas: Bass
* Dean Butterworth: Drums

2003 haten se och an Europa Succès mat hirem Hit *Lifestyles Of The Rich And Famous*.

## Discographie
### Albumen
**Good Charlotte* 2000
***The young and the hopeless* 2002
**The chronicles of life and death* 2004
**Good morning revival* 2007
**Cardiology* 2010

=== Singelen ===
(Auswiel)
**Lifestyles of the rich and famous* 2003
**Girls and boys* 2003
**Predictable* 2004
**I just wanna live* 2005
**The chronicles of life and death* 2005
**We believe*2005
**Like it's her birthday'' 2010

## Um Spaweck
* GoodCharlotte.com
Festival luxembourgeois du Cyclisme Féminin Elsy Jacobs

De **Festival luxembourgeois du Cyclisme Féminin Elsy Jacobs** ass eng international Etappecourse fir Dammen zu Lëtzebuerg. Vun 2008 bis 2011 gouf si ënnert dem Nummm **Grand Prix Elsy-Jacobs** gefuer.

D'Course gouf ursprénglech vum SaF Zéisséng ënner dem Patronage vun der Gemeng Garnech an zu Éiere vun der Vëlossportlerin Elsy Jacobs (1933-1998) organiséiert. D'Elsy Jacobs war 1958 Weltmeeschterin an der Course en Ligne zu Reims ginn an hat dat selwecht Joer en neie Stonneweltrekord zu Mailand opgestallt.

De Grand Prix Elsy-Jacobs an de Grand Prix Nicolas-Frantz ginn zanter dem Joer 2012 vum Festival luxembourgeois du cyclisme féminin Elsy-Jacobs ersat deen als Etappecourse vun zwéin Deeg gefuer gëtt.

## Historique
Déi éischt Oplo vum Grand Prix Elsy-Jacobs gouf de 26. Abrëll 2008 zu Garnech an Ëmgéigend disputéiert a war an der UCI-Klass 1.1. D'Course mat Depart an Arrivée zu Garnech ass iwwer enger total Distanz vun 92,8&nbsp;km (8 Ronne vu jee 11,6&nbsp;km) gefuer ginn. De Parcours ass vu Garnech, laanscht Holzem, op Dippech, Duelem an zeréck op Garnech gaangen. D'Haaptschwieregkeet war de Stouss *am Fockebësch* Montée tëscht Holzem an Dippech, wou och de Biergpräiss disputéiert gouf.

Déi zweet Oplo vum Grand Prix Elsy-Jacobs gouf den 1. Mee 2009 an der Gemeng Garnech gefuer a war an der Klass 2.1. Gewënnerin war d'Russin Svetlana Boubnenkova.

Den 30. Abrëll 2017 gouf de Grand-Prix Elsy-Jacobs fir d'éischt vun enger Lëtzebuergerin, der Christine Majerus, gewonnen.

## Palmarès
Grand Prix Nicolas-Frantz

De **Grand Prix Nicolas-Frantz** war eng international Vëloscourse vun engem Dag fir Dammen, déi 2010 an 2011 zu Lëtzebuerg gefuer gouf. De Grand Prix Nicolas-Frantz an de Grand Prix Elsy-Jacobs sinn zanter dem Joer 2012 duerch de Festival luxembourgeois du cyclisme féminin Elsy-Jacobs ersat ginn.

## Historique
Déi éischt Oplo vun der Course gouf ënner dem Numm **Grand Prix Mameranus** den 2. Mee 2010 zu Mamer an Ëmgéigend disputéiert a war bei der UCI an der an der Klass 1.2 agestuuft. Deen Numm vun der Course huet sech op den Haffdichter Nicolaus Mameranus bezunn, deen am Joer 1500 zu Mamer gebuer gouf. D'Course mat Depart an Arrivée zu Mamer gouf iwwer eng Gesamtdistanz vun 110,9&nbsp;km disputéiert. 2011 gouf d'Course ënner dem Numm Grand Prix Nicolas-Frantz gefuer, an der Klass 1.1 agestuuft. Den Numm vun der Course huet un den Nicolas Frantz, Gewënner vum Tour de France 1927 an 1928 erënnert.

## Palmarès
Bréck vu Revin-Orzy

D**'Bréck vu Revin-Orzy** ass eng Bréck iwwer d'Meuse, tëscht Revin an Orzy an de franséischen Ardennen.

D'Bréck gouf 1963 gebaut a se verbënnt d'Departementale D1 bei Orzy mat dem Garer Quartier vu Revin deen agekesselt an der südlecher Meuseschläif läit.

Et ass eng Boubréck aus arméiertem Bëtong an ass am Ganzen 142 m laang mat enger Haaptdrowäit vun 120 m. D'Verhältnes Drowäit:Héicht ass 12:1.

D'Konzeptioun vun der Bréck ass vum Claude Charles Marlier a se gouf vun der Entreprise Zublin et Perrière gebaut.

Nopeschkonstruktiounen um Canal de la Meuse sinn:
*De Kanaltunnel vu Revin.
*D'Schleis N°49 vun Orzy mam Nolewier.
## Literatur
* Bouchet, André Le pont sur la Meuse entre Revin et Orzy, dans "La Technique des Travaux", mai 1964, n. 5-6 v. 40. 
* Grattesat, Guy Ponts de France, Presses Ponts et chaussées, Paris (France), ISBN 2859780300, 1984; pp.&nbsp;177. 
* Marrey, Bernard Les ponts modernes - vingtième siècle, Picard Éditeur, Paris (France), ISBN 2708404849, 1995; pp.&nbsp;158–160. 
* Montens, Serge Les plus beaux ponts de France, Bonneton, Paris (France), ISBN 2862532754, 2001; pp.&nbsp;141.
Petr Nečas

De **Petr Nečas**, gebuer den 19. Dezember 1964 zu Uherské Hradiště, ass en tschechesche Politiker vun der konservativer Partei ODS. Hie war vum 28. Juni 2010 bis de 16. Juni 2013, wéi en zeréckgetrueden ass, Ministerpresident vun der Tschechescher Republik.

De Petr Nečas huet op der Masaryk-Universitéit zu Brno Physik studéiert. 1992 gouf hien eng éischt Kéier als Deputéierten an d'tschechescht Parlament gewielt. 1995/96 war hien delegéierte Verdeedegungsminister. 1999 gouf e Vizepresident vun der ODS.

Vun 2006 bis zum Fall vun der Regierung am Mäerz 2009 war den Nečas Minister fir Aarbecht a Soziales ënner dem Premier Mirek Topolánek. Enn Mäerz 2010 gouf e vu senger Partei als Spëtzekandidat fir d'Parlamentswalen am Mee designéiert. Am Juni 2010 gouf en och zum President vun der ODS gewielt.

D'ODS huet bei de Walen am Mee 2010 méi schlecht wéi virdrun ofgeschnidden, konnt awer mat zwou méi klenge Parteien, TOP 09 a Věci veřejné, eng Mëtt-Riets-Koalitioun grënnen, déi den 13. Juli 2010, mam Nečas als Ministerpresident, vum Staatspresident Vaclav Klaus vereedegt gouf.

Am Abrëlll 2012 hat sech d'Věci veřejné an zwee gespléckt, soudatt d'Koalitioun keng Majoritéit méi hat. Mat engem Deel vun de fréiere VV-Memberen an der TOP 09 konnt hien awer eng weider Koalitioun op d'Bee stellen, déi vum Parlament d'Vertraue krut.

De 16. Juni 2013 huet den Nečas säi Récktrëtt ugekënnegt. Virausgoung d'Verhaftung vu senger Büroscheffin, déi hiert Amt mëssbraucht gehat soll hunn, a mat där en eng Relatioun huet.

## Um Spaweck
Leetteleskop

Als **Leetteleskop** oder **Leetrouer** gëtt an der Astronomie en Teleskop mat laanger Brennwäit fir d'Kontroll vun Himmelsfotoe bezeechent déi laang berliicht finn.

De Leetrouer ass parallel zu engem zweeten Teleskop oder engem Astrograph montéiert an iwwerwaacht déi manuell oder maschinell Noféierung vun der deeglecher Dréiung vum Stärenhimmel. Wa kleng Ofwäichungen optrieden, da gëtt entweeder d'Noféiervitess ugepasst (mat CCD-Sensore kann dat och automatesch geschéien) oder eng kleng Wénkelännerung vun der Querachs (Deklinatioun) virgeholl. Zil ass, eng genee punktfërmeg Foto vun de Stären z'erreechen. Dofir sollt d'Brennwäit vum Leetteleskop op d'mannst duebel sou laang si wéi déi vun der Kamera (bei engem *[[Duebelteleskop]]* kënnen d'Ënnerscheeder anescht sinn).

Déi genannt Method setzt eng equatorial Montéierung viraus, bei där d'"Stonnenachs" op den Himmelspol weist. Nei, dacks GPS-gesteiert Instrumenter sinn awer meeschtens azimutal montéiert (vertikal Dréiachs wéi bei engem Theodolit). Do trëtt eng Bildfelddréiung op (kuckt parallaktesche Wénkel), déi zousätzlech korrigéiert muss ginn oder sech (no e puer Minutten) als kuerz Stréchspuere vun de Stäre bemierkbar mécht.

D'Richtungskontroll erfollegt mat engem Leetstär vu gëeegneter Hellegkeet, dee vum Observer genee op dem Fuedemkräiz vum Leetteleskop gehale gëtt. De Leetstär sollt um Himmel a Richtung vun der Himmelsfoto (d.&nbsp;h. an der Bildmëtt) stoen. Wa säi Wénkelofstand ze grouss ass, da bewierkt d'astronomesch Refraktioun déi mat der Héicht ännert, een dënnt Auseneendrifte vum Leetstär a fotografescher Achs.

Modern Groussteleskope kënne sech och géigesäiteg an der Richtung iwwerwaachen, wa si eng gekoppelt Steierung hunn – wéi z.&nbsp;B. beim Large Binocular Telescope (LBT).

## Kuckt och

* Noféierung (Astronomie)
* Leetstär
Tunnel vu Charlemont

Den **Tunnel vu Charlemont** ass en Eisebunnstunnel zu Givet an de franséischen Ardennen. E läit op der Streck Charleville-Givet tëscht der Gare vu Givet an der Gare vun Aubrives an e féiert ënner dem Fort Charlemont erduerch.

Well den 850 Meter laangen Tunnel, no op der belscher Grenz läit, an ënner der Festung vu Givet erduerch féiert, goufe beim Bau Verdeedegungsariichtunge virgesinn. Um Kapp Givet goufen op all Säit vum Tunnelsrouer, 20 m × 3,5 m grouss Kasematten agebaut an iwwer dem Verwëllef ware Sprengkummere virgesinn. Déi Kasematten haten all Kéier zwou Schéissschachten, fir kënnen an Direktioun Gare ze schéissen, an am Tunnel op all Säit fënnef Stéck fir den Tunnel vu banne kënnen ze beschéissen.

Eng ronn zweehonnert Meter vum Portal ewech, ass am Tunnel eng stengen Trap mat enger 400 Träppleker déi duerch de Fiels bis erop an de Fort féiert.

Am Ufank war d'Streck eegleiseg, a gouf am Éischte Weltkrich vun den däitsche Besatzungstruppen op en zweet Gleis ausgebaut.
Altazimut

**Altazimut** oder **azimutal Montéierung** ass déi einfachst Aart vun enger astronomescher Teleskopmontéierung, bei där sech d'Teleskop ëm eng vertikal an eng horizontal Achs an all Richtungen dréine léisst. Hiert Géigestéck ass d'equatorial Montéierung, bei där d'Primärachs net vertikal, mä parallel zu der Äerdachs ausgeriicht ass.

Den Numm *Altazimut*, deen am Engleschen och **Altaz** ofgekierzt gëtt, setzt sech zesummen aus *Alt* fir *Altitude* (Héichtewénkel) an Azimut (Horizontalwénkel).

Azimutal Montéierunge si wéinst hirer robuster, einfacher Bauweis schonn zanter der Antiquitéit fir astronomesch a geodetesch Miessinstrumenter gebraucht ginn. No der Erfindung vun den astronomeschen Teleskope goufe si och fir dës zanter zirka 1620 agesat a bis zum 18. Joerhonnert weider verbessert. Duerno goufe si vun den equatorialen, resp. parallaktesche Montéierungen ersat; eréischt mat de moderne Groussteleskope., där hir Spigelduerchmiessere vu 6 bis zu 20 Meter reechen, ass een ëm 1980 aus Grënn vun der mechanescher Stabilitéit zu der fréierer Bauweis zeréckkomm.

An der Astronomie sinn ausser den neie ganz groussen Teleskopen (vun ongeféier 6&nbsp;m Spigelduerchmiesser un) an de Radioteleskopen och d'Universal- a Passageninstrumenter azimutal montéiert, genee wéi och d'Meridiankreesser an Heliostaten, déi meescht Meteorkameraen an déi ballistesch Satellittekameraen. Déi Lescht ginn deelweis och als Astrograph agesat.

An der Geodesie (Vermiessungswëssenschaft) an allgemeng an der Technik iwwerweit d'Altaz-System all aner Montéierungen, well et dem natierleche Senkel an dem Horizont entsprécht a sech op einfach Weis - z.&nbsp;B. mat Libellen oder Gradmiesser - genee ariichte léisst. Wichteg Beispiller dofir sinn
* Theodolite vun allen Aarten, Tachymeter an Nivelléierinstrumenter
* Moossdëscher, Diopter- an Panoramastativer
* Gyroskopen, optesche Senkel
* Fluchsécherungsradar, beweeglech Kuppelen a Radomen
* Laser..., Moosskamerae fir déi terrestresch Fotogrammetrie,
* Gefällmiesser

## Kuckt och
Nationalstrooss 4C

D**'Nationalstrooss 4C** oder **N4C** ass eng lëtzebuergesch Nationalstrooss am Kanton Esch-Uelzecht.

Se verbënnt zu Esch-Uelzecht d'N4 bei der Lallenger Kierch mat der N31 am Rond-point *Clair-Chêne* wou se op de *Boulevard Charles de Gaulle* an d*'Rue du 1er mai* trëfft.

Se heescht *Boulevard Grande-Duchesse Charlotte* bis op d'Kräizung bei der *Place Benelux* an duerno *Boulevard Pierre Krier*. Se huet ongeféier an der Mëtt eng Ofzweigung op den CR110 an N4D.

Se ass ronn 1,8&nbsp;km laang.

## Entwécklung vun der N4C
Am Kader vum Ëmklasséierungsgesetz vum staatleche Stroossereseau koum et 1995 zu follgenden Ännerungen am Zesummenhank mat der N4C:

* Zu Esch hunn d'Gemengestroosse *Boulevard Grande-Duchesse Charlotte a Boulevard Pierre Krier* de Statut vun enger Nationalstrooss (N4C) kritt;
* Zu Steebrécken ass dat Stéck Staatsstrooss tëscht der N13 an dem CR163 dat bis dohin d'N4C war, an e Chemin repris (CR169) deklasséiert ginn. Am Géigenzuch krut d'Gemengestrooss *Route de Luxembourg* de Statut vun der N4C.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Nationalstrooss 4D

D**'Nationalstrooss 4D** oder **N4D**, och als *Pénétrante de Lankhelz* bezeechent, ass eng kleng lëtzebuergesch Nationalstrooss am Kanton Esch-Uelzecht.

Se ass zirka 280 m laang a leeft zu Esch-Uelzecht vum CR110 (*Rue Jos Kieffer*) bis op de Verdeeler Lankhelz a leeft dann an d'A13 iwwer.

## Entwécklung vun der N4D
D'Strooss gouf 1992 opgemaach an ass 1994 un d'A13 ugeschloss ginn. Zanter 1995 ass se als Nationalstrooss klasséiert.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Messier 47

De **Messier 47** (och **NGC 2422** genannt) ass e +4,4&nbsp;mag hellen oppene Stärekoup mat enger Wénkelausdehnung vun 30' am Stärebild Puppis. De Koup ass ongeféier 1600 Liichtjoer vun eis ewech a seng 50 Stäre breede sech iwwer e Gebitt vu ronn 10 Liichtjoer aus. Den M47 ass zirka 80 Millioune Joer al.
Nationalstrooss 5B

D**'Nationalstrooss 5B** oder **N5B** ass eng kleng lëtzebuergesch Nationalstrooss am Kanton Esch-Uelzecht.

Se geet zu Péiteng vun der N5 vun der Kräizung *Route de Luxembourg* - *Rue de l'Église* aus an nordwestlecher Richtung fort, duerch d*Rue de l'Église*, iwwer d'Kuer an d'N31, an dann no lénks duerch d**Rue d'Athus'' wou se am [[Flouernumm|Flouer]] ''Schmëdd'' op d'[[Nationalstrooss 5D|N5D]] stéisst. Vu do aus leeft se viru bis op d'Grenz mat der [[Belsch]]. Hei geet se an déi belsch [[Nationalstrooss 88 (Belsch)|N88]] iwwer.

Dat Stéck duerch d**Rue de l'Église* ass nëmmen am [[Sens unique]] ze befueren. An der anerer Richtung muss een duerch [[Nationalstrooss 5C|N5C]] fueren.

D'N5B huet eng Kräizung mam [[CR111]] (*Rue de Linger'').

Se ass zirka 2,7&nbsp;km laang.

## Entwécklung vun der N5B
Nodeems an den 1950er Joren déi haiteg N5 südëstlech laanscht Schuller gebaut gi war, hat d'Strooss déi duerch d'Duerf gelaf ass d'Nummer N5B, bis se 1958 deklasséiert gouf.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Nationalstrooss 5C

D**'Nationalstrooss 5C** oder **N5C** ass eng kleng lëtzebuergesch Nationalstrooss am Kanton Esch-Uelzecht.

Se geet zu Péiteng vun der N5 vun der Kräizung *Route de Luxembourg* - *Rue Jean-Baptiste Gillardin* aus an nordwestlecher Richtung fort. Se geet duerch d*'Rue Jean-Baptiste Gillardin* an duerno parallel mat der N5B (*Rue de l'Église*) bis se am Rond-point op d'N31 (*Avenue de l'Europe*) stéisst.

D'N5C ass nëmmen am Sens unique an Nord-Süd Richtung ze befueren. An der anerer Richtung muss een duerch N5B fueren.

D'N5C ass 560 m laang.

## Entwécklung vun der N5C
* Vun 1958 bis 1995 hat d'Strooss déi vun der Rodanger Gare no Norde bis op d'belsch Grenz gelaf ass an aus der fréierer N33 entstane war, d'Nummer N5C, bis se 1995 ëmgenannt gouf.
* Mam Gesetz vum 22. Dezember 1995 iwwert d'Reklassement vum Stroossereseau krut d'Péitenger Gemengestrooss *Rue Gillardin* de Statut vun enger Nationalstrooss.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Nationalstrooss 5D

D**'Nationalstrooss 5D** oder **N5D** ass eng kleng lëtzebuergesch Nationalstrooss am Kanton Esch-Uelzecht.

Se geet zu Péiteng bei der Porte Lamadelaine op der Héicht vum Lycée technique Mathias Adam an nërdlecher Richtung vun der N5 fort, leeft iwwert de Rond-point mat der N31 a weider a Richtung Attem bis s'e am Flouer *Schmëdd* op d'N5B (*Rue d'Athus*) stéisst.

Am Ufank heescht se *Rue du Lycée*, nom Rond-point da *Rue du Stade*.

Se ass 650&nbsp;m laang.

## Entwécklung vun der N5D
* Mam Gesetz vum 22. Dezember 1995 iwwert d'Reklassement vum Stroossereseau krut d'Péitenger Gemengestrooss de Statut vun enger Nationalstrooss.

## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Norbert Stull

Den **Norbert Stull**, gebuer den 10. Dezember 1942, ass e lëtzebuergesche Schachspiller.

Hien huet tëscht 1968 an 1998 bei 14 Schacholympiade matgemaach, dovun 1976 an 1978 am Spëtzebriet. Am Ganzen huet hien 65,5 Punkten aus 141 Partië kritt. Domat ass hie lëtzebuergesche Rekordnationalspiller.

Den Norbert Stull huet och bei zwéin Zonenturnéiere matgemaach, 1975 zu Pula an 1990 zu Lyon, wou en allerdéngs all Kéier déi lescht Plaz krut. Bei den Europameeschterschafte vun de Seniore war hien 2005 zu Dresden (58. Plaz) an 2007 zu Hockenheim (41. Plaz 41). Bei derSenioreweltmeeschterschaft 2008 zu Bad Zwischenahn koum hie mat 6 Punkten aus 11 Tier op déi 100. Plaz. Bei der Mannschaftseuropameeschterschaft vun de Senioren 2009 zu Velden am Wörther See krut hie mat 7,5 Punkten aus 9 Partien dat bescht Resultat um drëtte Briet.

Zanter 1996 spillt hie fir de Veräin *Le Cavalier* vun Déifferdeng a gouf 2007/2008 Lëtzebuerger Mannschaftsmeeschter. Seng Elo-Zuel läit bei 2164 (Stand: Abrëll 2009).

## Korrespondenz-Schach

Den Norbert Stull spillt och zanter 1967 Korrespondenzschach. Hien huet déi 33. Europameeschterschaft vun 1986 bis 1994 mat 10,5 Punkten aus 14 Partie gewonnen. Vun 1998 bis 2003 huet hien an der Virgrupp vun der 13. Korrespondenzschacholympiad matgespillt a mat 7,5 Punkten aus 11 Partien dat bescht Resultat vu senger Ekipp kritt.

Beim Bohatirchuk-Memorial, dat vun 2002 bis 2005 ausgedroe gouf, koum e mat 10 Punkten aus 14 Partien op déi gedeelten 2.-3. Plaz. 2003 krut hien den Titel vun engem Korrespondenzschach-Groussmeeschter. Vun 2004 bis 2008 huet hie bei der Finall vun der 19. Korrespondenzschach-Weltmeesterschaft matgemaach a koum mat 6,5 Punkten aus 12 Partien op déi 6. Plaz.

Am Korrespondenzschach huet den Norbert Stull eng Ratingzuel vun 2590, déi op 215 gewäerte Partië baséiert (Stand: 2. Semester 2008). Domat steet hien op der 100. Plaz vun der ICCF-Weltranglëscht.

## Um Spaweck
* Dem Norbert Stull seng Korrespondenzschachsäit

* Dësen Artikel ass eng Iwwersetzung vun :de:Norbert Stull, Stand 3. Mee 2012.
Nationalstrooss 5E

D**'Nationalstrooss 5E** oder **N5E** ass eng kleng lëtzebuergesch Nationalstrooss am Kanton Esch-Uelzecht.

Se geet zu Rodange vun der N5 op der Kräizung *Rue de Luxembourg* - *Rue de l'Industrie* fort an dann direkt iwwer d'Eisebunn. Duerno geet se ënner der N31 erduerch, un déi se och Uschloss huet, a weider a Richtung Attem bis op déi belsch Grenz, wou se bei der Gossemaark LB011 an déi belsch N872 iwwergeet.

Se ass zirka 430 m. laang.

## Entwécklung vun der N5E
* D'N5E ass aus der fréierer N5C entstanen, wéi déi mam Gesetz vum 22. Dezember 1995 iwwert d'Reklassement vum Stroossereseau deklasséiert gouf.

## Biller

Pétange, Rodange, Gossemaark 011 (101).jpg|De Wupp vun der N5E bei der Gossemaark LB011


## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
Nationalstrooss 5F

D**'Nationalstrooss 5F** oder **N5F** ass eng kleng lëtzebuergesch Nationalstrooss am Kanton Esch-Uelzecht.

Se leeft zu Rodange am Flouer *Dessous le chemin du Clopp* an nërdlecher Richtung vun der N5 (bei der Kräizung *Route de Longwy / Rue Fontaine d'Olière*) fort an da kuerz drop iwwert d'Eisebunn. Se leeft virun a Richtung Mäertesbierg bis s'am Dräilännereck iwwert d'Kuer leeft, déi d'Grenz mat der Belsch mécht. Hannendrun ass s'un déi belsch N804 ugeschloss.

Se ass 320 m laang.

## Entwécklung vun der N5F
D'Streck gouf 1977 gebaut an uganks als „Staatsstrooss ouni Statut“ gefouert, ier se mam Gesetz vum 22. Dezember 1995 iwwert d'Reklassement vum Stroossereseau als Nationalstrooss klasséiert gouf.

## Biller
 
Pétange,_Rodange,_Gossemaark_001_1_(L)_(103).jpg|D'Gossemaark LB001 op der Lëtzebuerger Säit vun der Kuer, ronn 50 m westlech vun der N5F


## Um Spaweck

* Iwwersiichtskaart vum nationale Stroossereseau op der Internetsäit vun der Bauverwaltung
François Hollande

De **François** Gérard Georges Nicolas **Hollande**, gebuer den 12. August 1954 zu Rouen, ass e franséische Politiker.

De 6. Mee 2012 gouf hien zum President vun der Republik gewielt.

Hie war vun 1997 bis 2008 Éischte Sekretär vun der franséischer Sozialistescher Partei (PS). Hie war och vun 1988 bis 1993 an dann nees zanter 1997 Deputéierten an der Assemblée nationale fir de Walbezierk Corrèze. Vun 2001 bis 2008 war hie Buergermeeschter vun Tulle a vum 20. Mäerz 2008 bis den 11. Mee 2012 President vum Conseil général de la Corrèze.

Bei de Presidentschaftswalen 2012 war hien de Kandidat vu senger Partei a gouf de 6. Mee 2012 mat 51,63 % vun de Stëmmen am zweeten Tour géint den amtéierende President Nicolas Sarkozy gewielt. Hie gouf domat de 24. President vun der franséischer Republik an de 7. President vun der Fënnefter Republik.

## Privatliewen

De François Hollande war 30 Joer onbestuet mat der Ségolène Royal, der sozialistescher Presidentschaftskandidatin vun 2007, zesummen, mat där e 4 Kanner huet. Hie war vun ~2005 bis Ufank 2014 an enger Relatioun mat der Journalistin Valérie Trierweiler. Zanter 2014 ass hie mat der Actrice a Produzentin Julie Gayet liéiert.

## Literatur
* Francis Brochet, *Et François Hollande enterra le socialisme*; Paräis (l'Archipel), 2015.
* Carl Meeus, *François Hollande, le président du temps perdu*; Paräis (Stock), 2016.
* Gérard Davet & Fabrice Lhomme, *"Un président ne devrait pas dire ça..." - Les secrets d'un quinquennat*; Paräis (Stock), 2016.
* Patrick Rambaud, *François le Petit - Chronique d'un règne*; Paräis (Grasset), 2016.
* Olivia Recasens, Didier Hassoux & Christophe Labbé, *Bienvenue Place Beauvau - Police: Les secrets inavouables d'un quinquennat*; Paräis (Robert Laffont), 2017.

## Buchpublikatiounen (Auswiel)

* *L'Heure des choix. Pour une économie politique*; mam Pierre Moscovici; 1991. ISBN 2-7381-0146-1
* *L'Idée socialiste aujourd'hui*; Omnibus, 2001. ISBN 978-2-259-19584-3
* *Devoirs de vérité*; Interview mam Edwy Plenel; éd. Stock, 2007. ISBN 978-2-234-05934-4
* *Droit d'inventaire*; Interview mam Pierre Favier; Le Seuil, 2009. ISBN 978-2-02-097913-9
* *Le rêve français*; Privat, August 2011. ISBN 978-2-7089-4441-1
* *Un destin pour la France*; Fayard, January 2012. ISBN 978-2-213-66283-1
* *Changer de destin*; Robert Laffont, February 2012. ISBN 978-2-221-13117-6
* *Les leçons du pouvoir*; Paräis (Stock), 2018.

## Gielercher
*
*
*
*

## Um Spaweck

* Seng Säit op der Websäit vun der Assemblée nationale
* Websäit
Georgenburg

De Begrëff **Georgenburg** bezeechent:

* den däitschen Numm vun enger Kreesstad am Südweste vu Litauen: Jurbarkas,
* den däitschen Numm vun enger Uertschaft am Oblast Kaliningrad: Majowka,
* eng Trakehnerzuucht zu Majowka: Gestüt Georgenburg.
Modern Times (Museksgrupp)

**Modern Times** war e lëtzebuergesche Pop-Rockduo, dee Lëtzebuerg 1993 beim Eurovision Song Contest vertrueden huet.

## Geschicht

Modern Times gouf extra fir d'Occasioun vum Grand-Prix zu Millstreet an Irland gegrënnt. Si hu Lëtzebuerg mam Lidd *[[Donne-moi une chance]]* vertruden, dat haaptsächlech op Franséisch ass. Et ginn awer och dräi Zeilen op Lëtzebuergesch gesongen. D'Lidd gouf vum Patrick Hippert zesumme mam Jimmy Martin geschriwwen. 

Ufanks sollt just d'Sängerin Simone Weis optrieden, mee an engem Interview am Joer 2018 huet den Jimmy Martin erzielt, datt den RTL Angscht hat, si kéint eleng ze nervös ginn an dowéinst gouf d'Lidd zum Duett ëmgeschriwwen an den Jimmy Martin huet matgesongen.

Op der Bün stoungen och nach de Batteur Rick Nell; an d'Keyboardspillerin Dany Caen, d'E-Gittaristin Ruth an de belsche E-Gittarist Patrick Alessi, déi och den Hannergrondgesank gesongen hunn.

Den Dirigent fir de lëtzebuergeschen Optrëtt deen Owend war de Belsch Francis Goya.

D'Lidd  ass op déi 20. vu 25 Plaze komm. Lëtzebuerg krut 11 Punkten: 1 vu Slowenien an 10 vu Malta. Gewonnen huet an deem Joer déi iresch Sängerin Niamh Kavanagh mat *In Your Eyes*.

No der Eurovisioun huet Modern Times net weider existéiert. Nom Optrëtt vu Modern Times huet Lëtzebuerg joerzéngtelaang eng Paus am Eurovisioun Song Contest gemaach an eréischt 2024 e Comeback gemaach.

## Diskografie
* 1993: *Donne-moi une chance / Heaven Only Knows* (Single)

## Literatur
* Reischl, Frederick, 2011, *Die Jimmy Martin Story*, Eurovision Song Contest: S. 115-138, Éditions St. Paul, ISBN 978-2-87963-829-4
Michèle Arnaud

D**'Michèle Arnaud**, gebuer den 18. Mäerz 1919 zu Toulon als **Micheline Caré**, a gestuerwen den 30. Mäerz 1998 zu Maisons-Laffitte, war eng franséisch Sängerin an Televisiounsproduzentin. Si huet hir Karriär 1952 ugefaangen.

Si huet Lëtzebuerg beim Eurovision Song Contest 1956 zu Lugano mat de Lidder "Les amants de minuit" an "Ne crois pas" vertrueden.
Les amants de minuit

**Les amants de minuit** ass e Lidd vun der franséischer Sängerin Michèle Arnaud, komponéiert vum Simone Laurencin a mat engem Text vum Jacques Lasry. Et war dat zweet Lidd vun der lëtzebuergescher Bedeelegung am Grand Prix Eurovision 1956, gesongen op Franséisch. 1956 war déi eenzeg Editioun, bei där zwéi Lidder pro Land erlaabt waren.

## Kuckt och
* *[[Ne crois pas]]*

## Um Spaweck
* Text vum Lidd
Monsieur (Lidd)

**Monsieur** ass e Lidd vun der Grupp Park Café, komponéiert a getext vum Gast Waltzing a Maggie Parke. Et war déi lëtzebuergesch Bedeelegung am Grand Prix Eurovision Song Contest 1989, gesongen op Franséisch. Et koum op déi 20. Plaz mat aacht Punkten.

## Um Spaweck
* Den Text vum Lidd op The Diggiloo Thrush
Equatorial

**Equatorial** oder **equatorial** steet fir:

* op den Equator bezunn
* equatorial Zon, d'Tropen
* Daten a Bezuch op en equatoriaalt Koordinatesystem
* equatorialen Substituent oder equatoriaalt Waasserstoffatom an engem Cyclus (Beispill: Cyclohexan) an der Chimie
* en historescht Miessinstrument, kuckt Equatoriaalt Teleskop
* eng Bauaart vun astronomeschen Instrumenter, kuckt Equatorial Montéierung an Equatorial Sonnenauer

## Kuckt och
* Equatorialguinea
Majowka

De Begrëff **Majowka** (russ. маёвка) bezeechent ursprénglech eng illegal russesch Aarbechterversammlung fir den 1. Mee, a gëtt hautdesdaags fir all éischte Mee Feier respektiv Fréijoersausfluch an d'Natur gebraucht.

Den 23. Abrëll 1900 hunn de Josef Djugaschwili, de Wano Sturua an de Sakro Tschodrischwili eng illegal Versammlung vun de revolutionär agestallten Aarbechter organiséiert, op déi sech eng 400-500 Aarbechter afonnt hunn. Dëst huet sech zu engem Evenement entwéckelt, dat bis zum Joer 1917 all 1. Mee baussent der Stad opgezu gouf.

No dëser Feier vum Internationalen Dag vun der Aarbecht sinn och verschidden Dierfer a Russland benannt ginn. Déi bekanntst Uertschaft mat deem Numm däerft e bis 1945 *Georgenburg* genanntent an haut an d'Stad Tschernjachowsk am Oblast Kaliningrad agegliddert Duerf sinn, dat duerch seng gutt erhale Buerg vum Däitschen Uerden a seng Trakehnerzuucht op sech opmierksam gemaach huet.
Donne-moi une chance

**Donne-moi une chance** ass e Lidd vun der Grupp Modern Times, komponéiert a getext vum Jimmy Martin a vum Patrick Hippert. Et war déi lëtzebuergesch Bedeelegung am Grand Prix Eurovision Song Contest 1993, gesongen op Franséisch an 1 Stroph op Lëtzebuergesch. Et koum op déi 20. Plaz mat 11 Punkten.

## Kuckt och
* Eurovision Song Contest

## Um Spaweck
* D'Lidd op You Tube
* Den Text vum Lidd
À force de prier

**À force de prier** ass e Lidd vun der griichescher Sängerin Nana Mouskouri. Et war déi lëtzebuergesch Bedeelegung am Grand Prix Eurovision Song Contest 1963, gesongen op Franséisch. Et koum op déi 8. Plaz mat 13 Punkten.
## Kuckt och
* Eurovision Song Contest

## Um Spaweck
* Den Text vum Lidd op The Diggiloo Thrush
Kontinent (Museksgrupp)

**Kontinent** war eng lëtzebuergesch Museksgrupp.

D'Grupp war 1992 speziell fir de Grand Prix gegrënnt ginn.

Si huet Lëtzebuerg 1992 um Eurovision Song Contest zu Malmö a Schweden, zesumme mat der Marion Welter vertrueden. Mam Lidd "Sou fräi" ass se mat 10 Punkten op déi 21. Plaz komm.

D'Bandmembere waren den Ab van Goor, de Jang Linster an de Patrick Hartert.

## Kuckt och
* Eurovision Song Contest

## Um Spaweck
* Luxembourg Eurovision Song Concest 1992
So laang we's du do bast

***So laang we's du do bast*** (an haiteger Schreifweis: *Sou laang wéi s du do bass*) ass e Lidd vum lëtzebuergesche Sänger Camille Felgen. Et war déi lëtzebuergesch Bedeelegung am Grand Prix Eurovision de la Chanson 1960 zu London, gesongen op Lëtzebuergesch. Et koum op déi dräizéngt an domat lescht Plaz, mat just engem Punkt vun Italien.

Den Text vum Lidd koum vum Henri Moots, deen och zesumme mam Jean Roderes d'Melodie komponéiert huet.
Den Henri Moots huet och eng däitsch Versioun mam Titel *Solange du da bist* geschriwwen, déi de Camillo Felgen opgeholl huet.

## Kuckt och
* Eurovision Song Contest

## Um Spaweck
* D'Lidd op You Tube
Svetlana (Sängerin)

D**'Svetlana**, gebuer als *Claire de Loutchek*, ass eng franséisch Sängerin. D'Sveltana huet hir kuerz Karriär 1980 ugefaangen, a war si just an den 1980er Joren aktiv.

Si huet Lëtzebuerg beim Eurovision Song Contest 1982 zu Harrogate mam Lidd "Cours après le temps" vertrueden. Si koum op déi 6. Plaz mat 78 Punkten.

## Discographie

### Singelen
* *Quand ta lettre est arrivée* (1981)
* *Cours après le temps* (1982)
* *Ce qu'il m'a dit d'une autre* (1983)

### Kompilatiounsalbumen
* *Le Best Of (Le meilleur des années 80)* (2013)

## Kuckt och
* Eurovision Song Contest

## Um Spaweck
* Luxembourg Eurovision Song Concest 1982
NGC 5882

Den **NGC 5882** ass e planetareschen Niwwel am Stärebild Lupus um südleche Stärenhimmel. Den NGC&nbsp;5882 huet en Duerchmiesser vun 0,33' an eng visuell Magnitude vun 9,4&nbsp;mag.

## Entdeckung
De planetareschen Niwwel NGC 5882 gouf de 27. September 1834 vum britteschen Astronom John Herschel entdeckt.
 
## Kuckt och

## Um Spaweck
* Hubble-Weltraumteleskop
* GoBlack
* DSS Images for NGC 5800 through NGC 5899
* SEDS
Sou fräi

***Sou fräi*** ass e Lidd vun der Marion Welter a Kontinent. Et gouf et vum Jang Linster an Ab van Goor komponéiert a war déi lëtzebuergesch Bedeelegung am Grand Prix Eurovision, gesongen op Lëtzebuergesch. Et koum op déi 21. Plaz mat 10 Punkten.

## Kuckt och
* Eurovision Song Contest

## Um Spaweck
*D'Lidd op You Tube
Swetlana

De Begrëff **Swetlana** respektiv **Svetlana** bezeechent:

* e russesche Virnumm fir Fraen: Swetlana (Virnumm),
* de Kënschtlernumm vum Claire de Loutchek: Svetlana (Sängerin),
* en Asteroid an der Haaptasteroidenceinture: (882) Swetlana,
* e russesche geschützte Kräizer: Swetlana (1896),
* eng Klass vu liichte Kräizer vun der Keeserlecher Russescher Marinn: Swetlana Kräizerklass.
NGC 3738

Den **NGC 3738** ass eng irregulär Zwerggalaxie am Stärebild Ursa Major, déi ronn 15,5 Millioune Liichtjoer vun der Äerd ewech ass.

Den NGC 3738 gouf de 14. Abrëll 1789 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
* Sky Map
* SEDS
Winnecke-Katalog

De **Winnecke-Katalog** ass eng Serie vun Observatioune vum Friedrich August Theodor Winnecke, déi hien am Joer 1869 an den „Astronomische Nachrichten“ ënner dem Titel „Doppelsternmessungen“ publizéiert huet, a woran hien iwwer Observatioune mat verschiddene Refrakteren zu Bonn, Berlin a Pulkovo informéiert hat. An dëser Lëscht huet hie siwen „nei“ Duebelstären derbäigesat. Méi spéit hat hie festgestallt, datt der dräi dovun (30 Eri, Bradley 757, a 44 Cyg) scho méi fréi entdeckt goufen.

## Ofkierzungen

## Iwwersiicht

## Komponenten

## Kuckt och

*Astronomesch Katalogen
## Um Spaweck
* http://www.seds.org/messier/xtra/supp/wnc.html
Messier 40

De **Messier 40** oder och **Winnecke 4** (kuerz: *WNC 4*) ass en Duebelstär am Ursa Major, deen aus engem Stär mat der Hellegkeet +9,7&nbsp;mag an engem Stär vun der Hellegkeet +10,1&nbsp;mag besteet. Hie gouf vum Charles Messier 1764 entdeckt, awer fälschlecherweis fir en Niwwelfleck gehalen a krut sou d'Bezeechnung M40. 
De Wénkelofstand tëscht béide Stären ass ronn 50 Bousekonneen, woubäi dee manner hellen an engem Positiounswénkel vun 83 Grad zu deem méi helle steet. De *Winnecke 4* ass ee vun nëmme siwen Objeten am Winnecke-Katalog.

## Eegenheeten
Bis haut sinn all Versich, d'Beweegungs- an d'Distanzdate genee ze bestëmmen, net gelongen; d'Distanz gëtt op 170 ± 70 pc geschat. Déi gravitativ Koppelung ass dohigestallt. Et kéinten demmno och zwéin onofhängeg, ënnerschiddlech wäit Stäre sinn. Eng sougenannt Period misst op d'mannst 232.000 Joer daueren an den Ofstand misst op d'mannst 5000 Lj. sinn. Sou Wäerter si fir eng Koppelung awer zimmlech onwahrscheinlech.

## Kuckt och

## Um Spaweck
M40 bei SEDS
Chapter Two

**Chapter Two** ass eng lëtzebuergesch Rockgrupp, déi den 1. September 1983 vum Georges Zepp an Tom Bellion aus Membere vun de Gruppen, *Pipeline* a * Barrister* gegrënnt gouf. Vun Ufank un huet d'Band exklusiv eege Stécker gespillt. Am Ufank stounge 7 Leit op der Bün.

## Geschicht
*Nodeems e puer Membere vun der Band opgehalen hunn, huet d'Grupp 1985 aus follgende Leit bestanen: Georges Zepp, Mike Zepp, Tom Bellion, Jang Bracci a Guy Kess.
*1985: D'Grupp huet vill live gespillt an och beim Concert fir Afrika matgemaach.
*1986: De Guy Kess huet d'Grupp nees verlooss. Si hunn nach en Abschidsconcert ginn, an hunn duerno eng Paus fir ongeféier ee Joer gemaach.
*1987: D'Marion Welter kënnt als Lead-Sängerin bei d'Grupp derbäi.
*1988: Am Juni hunn de Jang Bracci an de Mike Zepp opgehalen. Si goufe mam Claude Geimer a Marc Reichling ersat. Am selwechte Joer hu se déi éischt Maxi-Single opgeholl a e bëssche méi spéit en CD-Sampler.
*1989: Wéinst Solo-Projete vun eenzele Memberen hu se eng zweet Paus ageluecht.
*1992: D'Grupp ass reaktivéiert ginn a se hu sech preparéiert fir eng nei CD opzehuelen. Enn 1992 hu se awer wéinst dem Krichsausbroch a Somalia fir d'éischt nach e karikative Projet, d'Hope Project-Band duerchgezunn.
*1993: Am September koum hir CD *Wild Strawberries* mat 14 Lidder an dräi Sproochen eraus.
*1998: D'Band huet nees vu sech héiere gelooss an huet iwwert de Summer gläich ee puer Concerten zu Lëtzebuerg gespillt.
*1999: Ee memorabelen Optrëtt gouf et  den 1. Januar 1999 am Sang a Klang am Pafendall.
* Dono gouf et méi roueg ëm Chapter Two, mee d'Band gouf ni opgeléist.
*2024: Zënter dem Fréijoer ass d'Band nees reegelméisseg um Dill, mat follgender Besetzung: Marion Welter (Gesang), Lillie Schmit (Gesang), Nathalie Peters (Gesang), Jean Bracci (Drums), Mike Zepp (Bass), Georges Zepp (Keyboards) an Tom Bellion (Guitars). Nei Stécker gi geschriwwen a Concerten ageprouft.
*2025: Een éischte (ausverkafe) Concert war den 30. Abrëll zu Welleschten am Leeësall, ee weideren am Oktober zu Schengen op der Hunnefeier.
*2026: Eng Rei nei Stécker, aus de Fiedere vum Georges Zepp an Tom Bellion, sinn am gaange geschriwwen ze ginn a Verhandlunge fir ee puer Concerten am Summer sinn amgaangen.

## Discographie
* 1988: Chapter Two (Vinyl Maxi-Single)
* 1988: CD-Sampler
* 1993: Wild Strawberries (CD-Album)
* 1994: Greenpeace-CD: No time to waste (Lidd 6: Blind man)
* 1994: Rock um Knuedler Vol.4 (Lidder 3 a 4)

## Literatur
* Haas, Luke: Lëtzebuerger Rocklexikon, 1988, Éditions Phi, ISBN 3-88865-064-X
* Haas, Luke: Lëtzebuerger Rocklexikon II (1987-1994), 1995, Éditions Revue, ISBN 2-919999-03-6

## Um Spaweck
NGC 2217

Den **NGC 2217** ass eng Galaxie am Stärebild Canis Major. Den NGC 2217 gouf den 20. Januar 1835 vum britteschen Astronom John Herschel entdeckt.

## Kuckt och
Solange Berry

D**'Solange Berry**, ass eng belsch Sängerin. Si huet Lëtzebuerg beim Eurovision Song Contest 1958 zu Hilversum mam Lidd "Un grand amour" vertrueden. Si koum op déi 9. Plaz mat 1 Punkt.

Si huet 1960 an der belscher Virentscheedung vum Concours fir de Grand Prix matgemaach, huet awer géint de Fud Leclerc verluer.

1962 ass se als Sängerin am Film De wereld van Charles Trenet opgetrueden.

## Um Spaweck
*Un grand amour op YouTube
Hugues Aufray

Den **Hugues Jean Marie Aufray**, gebuer den 18. August 1929 zu Neuilly-sur-Seine, ass e franséische Sänger.

Hien huet Lëtzebuerg beim Eurovision Song Contest 1964 zu Kopenhagen mam Lidd "Dès que le printemps revient" vertrueden. Hie koum op déi 4. Plaz mat 14 Punkten.

Den Hugues Aufray ass de Brudder vun der Schauspillerin Pascale Audret.

## Discographie
### Albumen
* *Concert intégral*
* *A l'Olympia*
* *La Terre est si belle*
* *Hugues Aufray chante Bob Dylan*
* *Little Troubadour*
* *Best of*
* *Le meilleur d'Hugues Aufray*
* *Aux vents solitaires*
* *Hugues Aufray*
* *Hugues Aufray chante Félix Leclerc*

### Singelen
* *Céline* / *Le printemps revient*
* *Vous ma lady* / *Adieu*
* *Dou Wakadou* / *On est les rois* / *Les remords et les regrets* / *Bambou*
* *L'homme orchestre* / *Je croyais* / *Laisse-moi petite fille* / *Les yeux fermés*
* *Garlick*

### DVD
* *Hugues Aufray, plus live que jamais!*

## Um Spaweck

* Den Hugues Aufray op Universal Music France